Notifika mill-Unjoni Ewropea magħmula f'konformità mal-Ftehim ta' Kummerċ u Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa, u r-Renju Unit tal-Gran Brittanja u l-Irlanda ta' Fuq, min-naħa l-oħra

(2021/C 117 I/01)

L-Unjoni Ewropea b'dan tinnotifika lir-Renju Unit u lill-Kumitat Speċjalizzat għall-Infurzar tal-Liġi u l-Kooperazzjoni Ġudizzjarja dwar dan li ġej fir-rigward tal-Ftehim ta' Kummerċ u Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa, u r-Renju Unit tal-Gran Brittanja u l-Irlanda ta' Fuq, min-naħa l-oħra (il-"Ftehim dwar il-Kummerċ u l-Kooperazzjoni").

I. REVIŻJONI TAL-LISTA TA’ AWTORITAJIET KOMPETENTI

Id-dettalji ta’ hawn taħt jissostitwixxu d-dettalji korrispondenti nnotifikati lir-Renju Unit fid-29 ta’ Jannar 2021.

1. LISTA TAD-DISPOŻIZZJONIJIET TAL-FTEHIM DWAR IL-KUMMERĊ U L-KOOPERAZZJONI LI JEĦTIEĠU LI SSIR NOTIFIKA MAD-DĦUL FIS-SEĦĦ JEW MAL-BIDU TAL-APPLIKAZZJONI TA’ DAK IL-FTEHIM

a) l-Artikolu LAW.OTHER 134(7)(a): Notifika tal-Unitajiet tal-Informazzjoni dwar il-Passiġġieri stabbiliti jew maħtura minn kull Stat Membru għall-finijiet biex jirċievu u jipproċessaw data tal-PNR skont it-Titolu III [Trasferiment u pproċessar ta’ data tar-reġistru tal-ismijiet tal-passiġġieri (PNR)]

Spanja

L-awtorità nazzjonali għall-ipproċessar tad-data tal-PNR hija l-Uffiċċju Nazzjonali għall-Informazzjoni dwar il-Passiġġieri (National Passenger Information Office – Oficina Nacional de Información de Pasajeros, ONIP), ibbażat fiċ-Ċentru tal-Intelligence kontra t-Terroriżmu u l-Kriminalità Organizzata (Intelligence Centre for Counterterrorism and Organised Crime – Centro de Inteligencia contra el Terrorismo y el Crimen Organizado, CITCO).

Indirizz: Josefa Valcárcel, 28

E-mail: citco.onip@interior.es

Tel. +34 915372691 Sala Zar 24/7

b) L-Artikolu LAW.OTHER 134(7)(b): Notifika tal-awtorità kompetenti bis-saħħa tal-liġi domestika ta' kull Stat Membru biex teżegwixxi mandat ta' arrest

Ir-Repubblika Ċeka

1. Municipal Public Prosecutor's Office in Prague Náměstí 14. října 2188/9 150 00 Praha 5 Tel. +420 257111611 Fax +420 257111723 E-mail: podatelna@msz.pha.justice.cz

L-Italja

Il-Qrati tal-Appell (Courts of Appeal) għandhom ikunu l-awtoritajiet kompetenti għall-eżekuzzjoni ta' mandat ta' arrest.

c) L-Artikolu LAW.OTHER 134(7)(b): Notifika tal-awtorità kompetenti bis-saħħa tal-liġi domestika ta' kull Stat Membru biex toħroġ mandat ta' arrest

Id-Danimarka

The Director of Public Prosecutions Frederiksholms Kanal 16, 1220 København K,

+45 72689000

rigsadvokaten@ankl.dk,

bil-kondizzjoni li qorti Daniża tkun l-ewwel ħarġet mandat ta’ arrest Ewropew.

d) L-Artikolu LAW.OTHER 134(7)(c): Notifika tal-awtorità kompetenti biex tirċievi talbiet għal tranżitu mit-territorju tal-Istat Membru ta’ persuna rikjesta li qed tiġi kkonsenjata

L-Italja

Il-Ministeru għall-Ġustizzja – Direttorat Ġenerali għall-Affarijiet Internazzjonali u l-Kooperazzjoni Ġudizzjarja – Uffiċċju I (Kooperazzjoni Ġudizzjarja Internazzjonali) (Ministry of Justice – Directorate General for International Affairs and Judicial Cooperation – Office I (International Judicial Cooperation)) għandu jkun l-awtorità responsabbli milli jirċievi talbiet għal tranżitu u d-dokumenti neċessarji, kif ukoll kwalunkwe korrispondenza uffiċjali oħra relatata ma' talbiet għal tranżitu.

E-mail: cooperation.dginternazionale.dag@giustizia.it

Tel. +39 0668852130

e) L-Artikolu LAW.OTHER 134(7)(e): Notifika tal-awtorità ċentrali kompetenti għall-iskambju ta’ informazzjoni estratta mir-rekord kriminali taħt it-Titolu IX [Skambju ta’ Informazzjoni ta’ Rekords Kriminali] u għall-iskambji msemmija fl-Artikolu 22(2) tal-Konvenzjoni Ewropea dwar l-Assistenza Reċiproka f’Materji Kriminali

Il-Ġermanja

L-awtorità ċentrali kompetenti għall-iskambju ta' informazzjoni estratta mir-rekord kriminali:

Federal Office of Justice (Bundesamt für Justiz) Division (Referat) IV 2 International matters relating to central registers (Internationale Registerangelegenheiten) Adenauerallee 99 - 103 D - 53113 BONN

Tel. +49 2289941040

Fax +49 228994105603

Internet: www.bundesjustizamt.de

E-mail: bzr.international@bfj.bund.de

Awtoritajiet ċentrali kompetenti għall-iskambju msemmi fl-Artikolu 22(2) tal-Konvenzjoni Ewropea dwar l-Assistenza Reċiproka f'Materji Kriminali:

L-uffiċċju tal-prosekutur pubbliku fid-distrett li fih il-qorti kompetenti tat is-sentenza tagħha.

Il-Greċja

HELLENIC MINISTRY OF JUSTICE

DEPARTMENT OF CRIMINAL RECORDS

Indirizz: Mesogeion 96, 115 27 Athens – HELLAS

Tel. +30 2131307042

E-mail: ypdipimi@otenet.gr

L-Italja

Il-Ministeru għall-Ġustizzja – Direttorat Ġenerali għall-Affarijiet Interni – Uffiċċju III (Rekord Kriminali) (The Ministry of Justice – Directorate General for Internal Affairs – Office III (Criminal Record)) għandu jkun l-awtorità ċentrali kompetenti għall-iskambju ta’ informazzjoni miksuba mir-rekord kriminali taħt it-Titolu IX (Skambju ta’ informazzjoni ta’ rekords kriminali) tal-Parti Tlieta tal-Ftehim (Infurzar tal-Liġi u Kooperazzjoni Ġudizzjarja f’Materji Kriminali) u għall-iskambji msemmija fl-Artikolu 22 tal-Konvenzjoni Ewropea dwar l-Assistenza Reċiproka f’Materji Kriminali.

E-mail: casellario.centrale@giustizia.it u ufficio3grazie.dginterni.dag@giustizia.it

Tel. +39 066818912

Fax +39 0668807558

f) L-Artikolu LAW.OTHER 134(7)(f): Notifika tal-awtorità ċentrali responsabbli milli tibgħat u twieġeb għal talbiet skont it-Titolu XI [Iffriżar u Konfiska], u mill-eżekuzzjoni ta' tali talbiet jew mit-trażmissjoni tagħhom lill-awtoritajiet kompetenti għall-eżekuzzjoni tagħhom

Il-Greċja

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Indirizz: Mesogeion 96, 115 27 Athens – HELLAS

Tel. +30 2131307311/7312

E-mail: minjustice.penalaffairs@justice.gr

L-Italja

Il-Ministeru għall-Ġustizzja – Direttorat Ġenerali għall-Affarijiet Internazzjonali u l-Kooperazzjoni Ġudizzjarja – Uffiċċju I (Kooperazzjoni Ġudizzjarja Internazzjonali) (Ministry of Justice – Directorate General for International Affairs and Judicial Cooperation – Office I (International Judicial Cooperation)) għandu jkun l-awtorità ċentrali responsabbli milli tirċievi u tibgħat it-talbiet magħmula skont it-Titolu XI (Iffriżar u Konfiska) tal-Parti Tlieta tal-Ftehim (Infurzar tal-Liġi u Kooperazzjoni Ġudizzjarja f'Materji Kriminali).

E-mail: cooperation.dginternazionale.dag@giustizia.it

Tel. +39 0668852130

3. NOTIFIKI OĦRA

a) L-Istati Membri li jixtiequ jinnotifikaw lill-awtorità ċentrali tiegħu, jew, jekk is-sistema legali tal-Istat Membru rilevanti jipprevedi dan, lill-awtoritajiet ċentrali tiegħu, biex jassistu l-awtoritajiet ġudizzjarji kompetenti biex joħorġu u jeżegwixxu mandat ta' arrest

Ir-Repubblika Ċeka

1. Ministry of Justice of the Czech Republic mezinárodní odbor trestní (International Department for Criminal Matters) Vyšehradská 16 128 10 Praha 2 Tel.: +420 221997435 Fax +420 221997986 E-mail: mot@msp.justice.cz

Il-Greċja

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Indirizz: Mesogeion 96, 115 27 Athens – HELLAS

Tel. +30 2131307311/7312

E-mail: minjustice.penalaffairs@justice.gr

L-Italja

L-awtorità ċentrali hija l-Ministeru għall-Ġustizzja – Direttorat Ġenerali għall-Affarijiet Internazzjonali u l-Kooperazzjoni Ġudizzjarja – Uffiċċju I (Kooperazzjoni Ġudizzjarja Internazzjonali) (Ministry of Justice – Directorate General for International Affairs and Judicial Cooperation – Office I (International Judicial Cooperation)). L-awtorità ċentrali għandha l-kompetenza fir-rigward tal-funzjonijiet li jinsabu fl-Artikolu LAW.SURR 85(1) u (2). L-awtorità ċentrali għandha tipprovdi assistenza lill-awtoritajiet ġudizzjarji kompetenti u għandha tkun responsabbli mit-trażmissjoni amministrattiva u li tirċievi mandati ta' arresti, kif ukoll għall-korrispondenza uffiċjali l-oħra kollha relatata ma' dawn.

E-mail: cooperation.dginternazionale.dag@giustizia.it

Tel. +39 0668852130

II. NOTIFIKI OĦRA SKONT IL-FTEHIM DWAR IL-KUMMERĊ U L-KOOPERAZZJONI

1. Notifika skont l-Artikolu LAW.SURR. 79(4)/l-Artikolu LAW.OTHER.134(2)

L-Unjoni Ewropea, f'isem l-Istati li ġejjin, tinnotifika li, abbażi tar-reċiproċità, il-kondizzjoni ta' kriminalità doppja msemmija fl-Artikolu LAW.SURR.79(2) mhux ser tiġi applikata dment li r-reat li fuqu jkun ibbażat il-mandat ikun wieħed mir-reati elenkati skont l-Artikolu LAW.SURR 79(5), kif definit mil-liġi tal-Istat emittenti, u punibbli fl-Istat emittenti b'piena ta' kustodja jew ordni ta' detenzjoni għal perijodu massimu ta' mill-inqas tliet snin:

Il-Belġju, l-Irlanda, il-Greċja, Spanja, Franza, l-Italja, Ċipru, il-Litwanja, il-Lussemburgu, l-Ungerija, in-Netherlands (1), l-Awstrija, il-Polonja, il-Portugall, ir-Rumanija.

2. Notifika skont l-Artikolu LAW.SURR.82(2)/l-Artikolu LAW.OTHER.134(1)

L-Unjoni Ewropea, f'isem l-Istati Membri li ġejjin, tinnotifika li l-paragrafu 1 tal-Artikolu LAW.SURR.82 ser jiġi applikat biss fir-rigward:

a) tar-reati msemmija fl-Artikoli 1 u 2 tal-Konvenzjoni Ewropea dwar is-Soppressjoni tat-Terroriżmu;

b) ta' reati konfoffa jew assoċjazzjoni biex jitwettaq wieħed jew aktar mir-reati msemmija fl-Artikoli 1 u 2 tal-Konvenzjoni Ewropea dwar is-Soppressjoni tat-Terroriżmu, jekk dawk ir-reati konfoffa jew assoċjazzjoni jikkorrispondu għad-deskrizzjoni mġiba msemmija fl-Artikolu LAW.SURR.79(3); u

c) ta' terroriżmu kif definit fl-ANNESS LAW-7 ta' dan il-Ftehim:

il-Belġju, ir-Repubblika Ċeka, id-Danimarka, Franza, il-Kroazja, l-Italja, Ċipru, il-Polonja, il-Portugall, is-Slovakkja, il-Finlandja, l-Iżvezja.

L-Unjoni Ewropea tinforma lir-Renju Unit li l-Istati Membri li ġejjin indikaw li mhumiex biħsiebhom jagħmlu notifika skont l-Artikolu LAW.SURR.82(2) (2):

il-Bulgarija, il-Ġermanja, l-Irlanda, il-Greċja, Spanja, il-Latvja, il-Litwanja, il-Lussemburgu l-Ungerija, Malta, in-Netherlands, l-Awstrija, ir-Rumanija, is-Slovenja.

3. NOTIFIKA SKONT L-ARTIKOLU LAW.SURR. 83(2)/L-ARTIKOLU LAW.OTHER.134(1)

L-Unjoni Ewropea, f'isem l-Istati Membri li ġejjin tagħmel in-notifiki li ġejjin:

In-nazzjonali tal-Istati li ġejjin mhumiex ser jiġu kkonsenjati minn dak l-Istat: il-Ġermanja, il-Greċja, Franza, il-Kroazja, il-Latvja, il-Polonja, is-Slovenja, is-Slovakkja il-Finlandja, l-Iżvezja.

Barra minn hekk, Franza mhijiex ser tikkonsenja persuna li kienet nazzjonal Franċiż meta twettaq l-att.

L-Istati li ġejjin jikkondizzjonaw il-konsenja tan-nazzjonali tagħhom:

Il-Bulgarija: Il-konsenja tan-nazzjonali tagħha ser tkun awtorizzata biss abbażi tar-reċiproċità.

Ir-Repubblika Ċeka u l-Awstrija mhumiex ser jikkonsenjaw nazzjonal tagħhom stess sakemm il-persuna rikjesta ma tagħtix kunsens għall-konsenja.

Id-Danimarka: Il-konsenja tista' tiġi rrifjutata jekk il-persuna mfittxija tkun nazzjonal Daniż u r-reat punibbli ma jistax jirriżulta fi priġunerija jew f'ċaħda oħra tal-libertà għal perijodu ta' aktar minn erba' snin skont il-liġi Daniża.

Il-konsenja ma tiġix irrifjutata għal dawn ir-raġunijiet jekk il-persuna rikjesta tkun ilha tgħix fit-territorju tar-Renju Unit għall-aħħar sentejn qabel ir-reat u r-reat ikun punibbli bi priġunerija għal mill-inqas sena waħda skont il-liġi Daniża.

Hija kondizzjoni li r-Renju Unit jikkonsenja wkoll in-nazzjonali tiegħu stess. Jekk le, il-qrati jiddeċiedu f'kull każ jekk ikunx hemm kunsiderazzjonijiet speċifiċi ta' infurzar tal-liġi għall-konsenja tal-persuna.

L-Estonja: L-Estonja tikkonsenja liċ-ċittadini tagħha biss taħt ċerti kundizzjonijiet. L-Estonja mhux ser tikkonsenja ċittadini Estonjani għall-eżekuzzjoni ta’ priġunerija jekk il-persuna applikat għall-infurzar tal-piena fl-Estonja. L-Estonja ser tikkonsenja ċ-ċittadini tagħha li jirrisjedu b’mod permanenti fl-Estonja għat-tul tal-proċedimenti kriminali biss bil-kondizzjoni li l-piena imposta fuq persuna fir-Renju Unit tiġi infurzata fl-Estonja.

Ċipru: Il-konsenja ta' ċittadini tar-Repubblika ta' Ċipru ser tkun awtorizzata biss abbażi tar-reċiproċità.

Il-Litwanja: Il-konsenja ta' ċittadini tar-Repubblika tal-Litwanja ser tkun awtorizzata abbażi tar-reċiproċità. Jekk mandat ta' arrest jinħareġ għall-finijiet ta' prosekuzzjoni kriminali, ċittadin tar-Repubblika tal-Litwanja għandu jiġi kkonsenjat bil-kondizzjoni li wara li l-qorti tagħti sentenza fil-pajjiż li joħroġ il-mandat ta' arrest, il-persuna tiġi ttrasferita lir-Repubblika tal-Litwanja biex tiskonta l-piena ta' kustodja, jekk il-persuna kkonċernata jew l-Uffiċċju tar-Repubblika tal-Litwanja tal-Uffiċċju tal-Prosekutur Ġenerali (Office of the Prosecutor General's Office of the Republic of Lithuania) jitolbu dan.

Il-Lussemburgu: Il-konsenja taċ-ċittadini tiegħu ser jiġi awtorizzata:

i) abbażi ta' reċiproċità, u

ii) biss bil-kondizzjoni li l-persuna rikjesta, fuq talba tiegħu jew tagħha u bi qbil mal-Prosekutur Ġenerali tal-Gran Dukat tal-Lussemburgu, tiġi rritornata fil-Gran Dukat tal-Lussemburgu biex tiskonta l-piena ta’ kustodja jew l-ordni ta’ detenzjoni mogħtija fl-Istat emittenti.

L-Ungerija: Fejn persuna li tkun is-suġġett ta' mandat ta' arrest għall-finijiet ta' prosekuzzjoni tkun nazzjonal u resident tal-Ungerija, il-persuna rikjesta għandha tiġi kkonsenjata biss jekk l-awtorità ġudizzjarja emittenti tagħti garanzija adegwata li jekk tiġi imposta piena ta' kustodja jew ordni ta' detenzjoni finali, il-persuna rikjesta, fuq talba tagħha, tiġi rritornata lill-Ungerija biex tiskonta l-piena ta' kustodja jew l-ordni ta' detenzjoni mogħtija fil-konfront tagħha fl-Istat emittenti.

Malta: Il-konsenja tan-nazzjonali tagħha ser tkun awtorizzata biss abbażi tar-reċiproċità.

In-Netherlands (3): Il-konsenja b'segwitu għal mandat ta’ arrest għall-fini ta’ prosekuzzjoni mhijiex awtorizzata fil-każ ta’ talba għall-konsenja ta’ ċittadin Netherlandiż.

Nazzjonali tan-Netherlands jistgħu jiġu kkonsenjati għall-fini ta' twettiq ta' prosekuzzjoni kriminali dment li l-Istat rikjedenti joħroġ garanzija li l-persuna mfittxija, f'konformità mal-Konvenzjoni dwar it-Trasferiment ta' Persuni Kkundannati, konkluża fil-21 ta' Marzu 1983 fi Strasburgu, tiġi ttrasferita lura lin-Netherlands sabiex tiskonta s-sentenza tagħha hemmhekk wara li tiġi segwita l-proċedura msemmija fl-Artikolu 11 tal-Konvenzjoni, jekk piena ta' kustodja jew ordni ta' detenzjoni mhux sospiża tingħata fil-konfront tagħha wara l-konsenja.

Il-Portugall: Ir-Repubblika Portugiża tiddikjara li, għall-fini tal-Artikolu LAW.SURR.83 tal-Ftehim bejn l-Unjoni Ewropea u r-Renju Unit, hija tikkonsenja biss lin-nazzjonali tagħha abbażi tar-reċiproċità u bil-kondizzjonijiet li ġejjin:

i) f’każijiet ta’ terroriżmu u kriminalità organizzata internazzjonali; u

ii) għall-finijiet ta’ proċedimenti kriminali u dment li l-Istat rikjedenti jagħti assigurazzjonijiet li ser jirritorna lill-persuna kkonsenjata lir-Repubblika Portugiża sabiex dik il-persuna sservi is-sanzjoni jew il-miżura li setgħet ġiet imposta fuqu/fuqha fil-Portugall, ladarba s-sentenza tiġi rieżaminata u kkonfermata skont il-liġi Portugiża, sakemm il-persuna kkonsenjata ma tirrifjutax espressament li tiġi rritornata.

Ir-Rumanija: Il-konsenja ta' nazzjonali għall-fini ta' investigazzjoni/prosekuzzjoni għandha titwettaq bil-kondizzjoni li, jekk tingħata piena ta' kustodja, il-persuna konsenjata għandha tiġi ttrasferita lura lir-Rumanija.

Meta l-mandat ta' arrest ikun inħareġ għall-fini ta' infurzar ta' piena ta' kustodja jew miżura li tinvolvi ċaħda tal-libertà, il-konsenja ser tiġi rrifjutata jekk il-persuna rikjesta tkun nazzjonal Rumen u tiddikjara li tirrifjuta li teżegwixxi l-piena fl-Istat emittenti. F'dan il-każ, is-sentenza tiġi rikonoxxuta fir-Rumanija.

L-Unjoni Ewropea tinforma lir-Renju Unit li l-Istati Membri li ġejjin indikaw li mhumiex biħsiebhom jagħmlu notifika skont l-ewwel sentenza tal-Artikolu LAW.SURR.83(2) (4):

Il-Belġju, l-Irlanda, Spanja, l-Italja.

4. Notifika skont l-Artikolu LAW.SURR. 86(2)/l-Artikolu LAW.OTHER.134(2)

L-Unjoni Ewropea f'isem l-Istati Membri li ġejjin, tagħmel in-notifiki li ġejjin dwar l-aċċettazzjoni ta' mandat ta' arrest maħruġ jew tradott b'lingwa waħda jew aktar tal-Istati:

Id-Danimarka taċċetta mandati ta' arrest bl-Ingliż apparti bid-Daniż.

Il-Ġermanja taċċetta mandat ta' arrest bl-Ingliż, jekk min-naħa tiegħu r-Renju Unit lest ukoll jaċċetta mandat ta' arrest maħruġ minn awtoritajiet ġudizzjarji Ġermaniżi bil-Ġermaniż.

L-Estonja taċċetta mandati ta' arrest bl-Ingliż apparti bl-Estonjan.

Il-Kroazja: F'każijiet urġenti, il-Kroazja taċċetta mandati ta' arrest bl-Ingliż, jekk min-naħa tiegħu r-Renju Unit lest ukoll jaċċetta mandati ta' arrest maħruġa mill-Kroazja bil-Kroat.

Il-Lussemburgu jaċċetta mandati ta' arrest bl-Ingliż apparti bil-Franċiż u bil-Ġermaniż.

L-Ungerija – f'każ ta' reċiproċità – taċċetta mandati ta' arrest bl-Ingliż apparti bl-Ungeriż, jekk min-naħa tiegħu r-Renju Unit lest ukoll jaċċetta mandati ta' arrest maħruġa mill-Ungerija bl-Ungeriż.

In-Netherlands (5) jaċċettaw mandati ta' arrest bl-Ingliż apparti bin-Netherlandiż.

L-Awstrija taċċetta mandat ta' arrest bl-Ingliż, jekk min-naħa tiegħu r-Renju Unit lest ukoll jaċċetta mandat ta' arrest maħruġ minn awtoritajiet ġudizzjarji Awstrijaċi bil-Ġermaniż.

Ir-Rumanija taċċetta mandati ta' arrest bl-Ingliż jew bil-Franċiż apparti bir-Rumen.

Il-Finlandja taċċetta mandati ta' arrest bl-Ingliż apparti bil-Finlandiż u bl-Iżvediż.

5. Notifika skont l-Artikolu LAW.SURR.91(4)/l-Artikolu LAW.OTHER.134(1)

L-Unjoni Ewropea, f'isem l-Istati Membri li ġejjin, tinnotifika li dawn jixtiequ jirrikorru għall-possibbiltà skont it-tieni sentenza tal-Artikolu LAW.SURR.91(4), filwaqt li jispeċifikaw il-proċeduri li permezz tagħhom tkun possibbli revoka tal-kunsens:

Il-Bulgarija: Kunsens għall-konsenja jista’ jiġi revokat fi żmien tlett ijiem wara li jkun ingħata quddiem l-awtorità ġudizzjarja ta’ eżekuzzjoni. Fejn il-persuna rikjesta jkun/tkun irrevokat il-kunsens tiegħu/tagħha, il-proċeduri ta’ konsenja jkomplu skont id-dispożizzjonijiet ġenerali tal-Att dwar l-Estradizzjoni u l-Mandat ta’ Arrest Ewropew.

Id-Danimarka: Jista' jiġi revokat kunsens għall-konsenja f'konformità mal-liġi Daniża. Dan ifisser li kunsens jista' jiġi revokat fi kwalunkwe ħin sa dakinhar li sseħħ il-konsenja.

Spanja: Il-kunsens jista’ jiġi revokat fi kwalunkwe ħin sa dakinhar li d-deċiżjoni tal-qorti tkun finali.

L-Awstrija: Persuna kkonċernata tista' tippreżenta rimedju kontra d-deċiżjoni tal-qorti biex tiġi kkonsenjata minħabba l-kunsens tagħha fi żmien tlett ijiem min-notifika tagħha dwar id-deċiżjoni tal-qorti. Il-preżentazzjoni ta' rimedju tkun impliċitament meqjusa bħala revoka tal-kunsens għall-konsenja.

Il-Finlandja: Il-kunsens għall-konsenja, ir-rinunzja espliċita għad-dritt għar-regola tal-ispeċjalità u l-kunsens għal konsenja sussegwenti possibbli jistgħu jiġu revokati sa dakinhar li d-deċiżjoni dwar il-konsenja tkun ġiet infurzata. Jekk il-kunsens għall-konsenja jiġi revokat, il-qorti għandha tikkunsidra l-kwistjoni ta’ konsenja.

L-Iżvezja tippermetti r-revoka tal-kunsens għall-konsenja kif ukoll ir-revoka ta' rinunzja tad-dritt għar-regola tal-ispeċjalità. F'konformità mal-prinċipji ġenerali tal-liġi proċedurali, revoka tal-kunsens għall-konsenja tiġi kkunsidrata jekk issir qabel ma tittieħed id-deċiżjoni dwar il-konsenja. Revoka ta’ rinunzja ta’ intitolament għar-regola tal-ispeċjalità tiġi kkunsidrata jekk issir qabel ma tiġi eżegwita d-deċiżjoni dwar iċ-ċediment.

L-Unjoni Ewropea tinforma lir-Renju Unit li l-Istati Membri li ġejjin indikaw li mhumiex biħsiebhom jagħmlu notifika skont l-ewwel sentenza tal-Artikolu LAW.SURR.91(4):

il-Belġju, ir-Repubblika Ċeka, il-Ġermanja, l-Irlanda, il-Greċja, Franza, il-Kroazja, l-Italja, Ċipru, il-Latvja, il-Litwanja, il-Lussemburgu l-Ungerija, Malta, in-Netherlands, il-Polonja, il-Portugall, ir-Rumanija, is-Slovenja, is-Slovakkja.

6. Notifika skont l-Artikolu LAW.SURR. 105(1)/l-Artikolu LAW.OTHER.134(2)

L-Unjoni Ewropea, f'isem l-Istati Membri li ġejjin, tinnotifika li, abbażi tar-reċiproċità, il-kunsens huwa preżunt li jkun ingħata għall-prosekuzzjoni, il-piena jew id-detenzjoni ta' persuna bil-ħsieb tat-twettiq ta' piena ta' kustodju jew ordni ta' detenzjoni għal reat imwettaq qabel il-konsenja ta' persuna, għajr dak li għalih ġiet ikkonsenjata l-persuna, sakemm f'każ partikolari l-awtorità ġudizzjarja ta' eżekuzzjoni ma tiddikjarax mod ieħor fid-deċiżjoni tagħha dwar il-konsenja:

Malta, l-Awstrija, ir-Rumanija.

7. Notifika skont l-Artikolu LAW.SURR. 106(1)/l-Artikolu LAW.OTHER.134(2)

L-Unjoni Ewropea, f'isem l-Istati Membri li ġejjin, tinnotifika li, f'relazzjonijiet ma' Stati oħra li għalihom tapplika l-istess notifika, il-kunsens għall-konsenja ta' persuna lil Stat ieħor għajr l-Istat ta' eżekuzzjoni skont mandat ta' arrest jew mandat ta' arrest Ewropew maħruġ għal reat imwettaq qabel il-konsenja tal-persuna huwa preżunt li jkun ingħata, sakemm f'każ partikolari l-awtorità ġudizzjarja ta' eżekuzzjoni ma tiddikjarax mod ieħor fid-deċiżjoni tagħha dwar il-konsenja:

Malta, l-Awstrija, ir-Rumanija.

8. Notifika skont l-Artikolu LAW.CONFISC.4(4)/l-Artikolu LAW.OTHER.134(2)

L-Unjoni Ewropea, f'isem l-Istati Membri li ġejjin, tinnotifika li l-Artikolu LAW.CONFISC.4 ser jiġi estiż għal kontijiet miżmuma f'istituzzjonijiet finanzjarji mhux bankarji, soġġett għall-prinċipju ta' reċiproċità:

il-Belġju*, ir-Repubblika Ċeka, id-Danimarka, il-Greċja, l-Italja, l-Ungerija, Malta, in-Netherlands, l-Awstrija, il-Polonja, il-Portugall*, is-Slovakkja.

___________

* Il-Belġju: L-awtoritajiet ġudizzjarji Belġjani jistgħu jipprovdu l-assistenza mitluba wkoll dwar kontijiet miżmuma f’istituzzjonijiet finanzjarji mhux bankarji, abbażi ta’ reċiproċità, u sa fejn miżuri simili jew informazzjoni mitluba jistgħu jittieħdu jew jinkisbu f’każ domestiku simili taħt il-leġiżlazzjoni nazzjonali, b’mod partikolari f'konformità mal-Artikolu 46quater tal-Kodiċi ta’ proċedura kriminali.

* Il-Portugall: Ir-Repubblika Portugiża tiddikjara li, abbażi tar-reċiproċità, hija lesta li tieħu miżuri u tipprovdi dettalji wkoll dwar kontijiet miżmuma f’istituzzjonijiet finanzjarji mhux bankarji jekk l-eżekuzzjoni tal-miżura investigattiva tkun awtorizzata f’każ domestiku simili.

9. Notifika skont l-Artikolu LAW.CONFISC.5(5)/l-Artikolu LAW.OTHER.134(2)

L-Unjoni Ewropea, f'isem l-Istati Membri li ġejjin, tinnotifika li l-Artikolu LAW.CONFISC.5 ser jiġi estiż għal kontijiet miżmuma f'istituzzjonijiet finanzjarji mhux bankarji, soġġett għall-prinċipju ta' reċiproċità:

il-Belġju*, ir-Repubblika Ċeka, id-Danimarka, il-Greċja, l-Italja, l-Ungerija, Malta, in-Netherlands, l-Awstrija, il-Polonja, il-Portugall*, is-Slovakkja.

___________

* Il-Belġju: L-awtoritajiet ġudizzjarji Belġjani jistgħu jipprovdu l-assistenza mitluba wkoll dwar kontijiet miżmuma f’istituzzjonijiet finanzjarji mhux bankarji, abbażi ta’ reċiproċità, u sa fejn miżuri simili jew informazzjoni mitluba jistgħu jittieħdu jew jinkisbu f’każ domestiku simili taħt il-leġiżlazzjoni nazzjonali, b’mod partikolari f'konformità mal-Artikolu 46quater tal-Kodiċi ta’ proċedura kriminali.

* Il-Portugall: Ir-Repubblika Portugiża tiddikjara li, abbażi tar-reċiproċità, hija lesta li tipprovdi dettalji dwar tranżazzjonijiet bankarji li jikkonċernaw ukoll kontijiet miżmuma f’istituzzjonijiet finanzjarji mhux bankarji jekk l-eżekuzzjoni tal-miżura investigattiva tkun awtorizzata f’każ domestiku simili.

10. Notifika skont l-Artikolu LAW.CONFISC.6/l-Artikolu LAW.OTHER.134(2)

L-Unjoni Ewropea, f'isem l-Istati Membri li ġejjin, tinnotifika li l-Artikolu LAW.CONFISC.6 ser jiġi estiż għal kontijiet miżmuma f'istituzzjonijiet finanzjarji mhux bankarji, soġġett għall-prinċipju ta' reċiproċità:

il-Belġju*, ir-Repubblika Ċeka*, id-Danimarka, il-Greċja, l-Italja, l-Ungerija, Malta, in-Netherlands, l-Awstrija, il-Polonja, il-Portugall*.

___________

* Il-Belġju: L-awtoritajiet ġudizzjarji Belġjani jistgħu jipprovdu l-assistenza mitluba wkoll dwar kontijiet miżmuma f’istituzzjonijiet finanzjarji mhux bankarji, abbażi ta’ reċiproċità, u sa fejn miżuri simili jew informazzjoni mitluba jistgħu jittieħdu jew jinkisbu f’każ domestiku simili taħt il-leġiżlazzjoni nazzjonali, b’mod partikolari f'konformità mal-Artikolu 46quater tal-Kodiċi ta’ proċedura kriminali.

* Ir-Repubblika Ċeka: tapplika biss għal kontijiet miżmuma f'kooperattivi ta’ tfaddil u self u kontijiet b'persuna awtorizzata biex tirreġistra strumenti ta' investiment jew titoli b'entrata fil-kotba.

* Il-Portugall: Ir-Repubblika Portugiża tiddikjara li, abbażi tar-reċiproċità, hija lesta tissorvelja u tikkomunika r-riżultati wkoll dwar kontijiet miżmuma f’istituzzjonijiet finanzjarji mhux bankarji jekk l-eżekuzzjoni tal-miżura investigattiva tkun awtorizzata f’każ domestiku simili.

11. Notifika skont l-Artikolu LAW.CONFISC.15(2)/l-Artikolu LAW.OTHER.134(2)

L-Unjoni Ewropea, f'isem l-Istati Membri li ġejjin, tinnotifika li, abbażi tar-reċiproċità, il-kondizzjoni tal-kriminalità doppja msemmija fil-punt (b) tal-Artikolu LAW.CONFISC.15(1) mhux ser tiġi applikata dment li r-reat li jwassal għat-talba jkun

a) wieħed mir-reati elenkati fl-Artikolu LAW.SURR.79(4), kif definit mil-liġi tal-Istat rikjedenti, u

b) punibbli mill-Istat rikjedenti b'piena ta' kustodja jew ordni ta' detenzjoni għal perijodu massimu ta' mill-inqas tliet snin:

il-Belġju, l-Irlanda, il-Greċja, Spanja, Franza, l-Italja, il-Latvja, il-Litwanja, l-Awstrija, il-Polonja, il-Portugall.

12. Notifika skont l-Artikolu LAW. CONFISC.23(3)/l-Artikolu LAW.OTHER.134(2)

L-Unjoni Ewropea, f'isem l-Istati Membri li ġejjin, tinnotifika li l-lingwa jew il-lingwi li ġejjin, flimkien mal-lingwa jew il-lingwi uffiċjali ta' dak l-Istat Membru, jistgħu jintużaw biex isiru talbiet skont it-Titolu ħdax ta' dan il-Ftehim:

L-Estonja: L-Ingliż.

Il-Kroazja: F'każijiet urġenti, l-Ingliż jekk min-naħa tiegħu r-Renju Unit lest ukoll jaċċetta l-Kroat.

Ċipru: L-Ingliż.

Il-Lussemburgu: L-Ingliż.

L-Ungerija: L-Ingliż jekk min-naħa tiegħu r-Renju Unit lest ukoll jaċċetta l-Ungeriż.

In-Netherlands (6): L-Ingliż.

L-Awstrija: L-Ingliż jekk min-naħa tiegħu r-Renju Unit lest ukoll jaċċetta l-Ġermaniż.

Ir-Rumanija: L-Ingliż u l-Franċiż.

13. Notifika skont l-Artikolu LAW.CONFISC.23(7)/l-Artikolu LAW.OTHER. 134(2) L-Istati Membri li jirrikjedu t-traduzzjoni ta' kwalunkwe dokument li jappoġġa t-talba għal waħda mil-lingwi uffiċjali tagħhom jew kwalunkwe lingwa uffiċjali oħra tal-Unjoni:

L-Unjoni Ewropea, f'isem l-Istati Membri li ġejjin, tinnotifika li l-Istat Membru jirrikjedi t-traduzzjoni ta' kwalunkwe dokument li jappoġġa t-talba b'waħda mil-lingwi uffiċjali tal-Istat Membru rikjest jew bi kwalunkwe lingwa oħra indikata f'konformità mal-Artikolu LAW.CONFISC.23(3):

il-Bulgarija, ir-Repubblika Ċeka, id-Danimarka, il-Ġermanja, l-Irlanda, il-Greċja, Spanja, il-Kroazja*, l-Italja, Ċipru (7), il-Latvja, il-Litwanja, l-Ungerija*, l-Awstrija*, il-Polonja, il-Portugall, ir-Rumanija (8), is-Slovakkja.

___________

* Il-Kroazja: Id-dokumentazzjoni għandha tiġi tradotta bil-lingwa Kroata, iżda f'każijiet urġenti, id-dokumentazzjoni bl-Ingliż tiġi aċċettata, jekk min-naħa tiegħu r-Renju Unit lest ukoll jaċċetta dokumentazzjoni li tappoġġa talba tal-Kroazja bil-Kroat.

* L-Ungerija titlob li d-dokumenti jkunu bl-Ungeriż jew bl-Ingliż jekk min-naħa tiegħu r-Renju Unit lest ukoll jaċċetta l-Ungeriż.

* L-Awstrija titlob li d-dokumenti jkunu bil-Ġermaniż jew bl-Ingliż jekk min-naħa tiegħu r-Renju Unit lest ukoll jaċċetta l-Ġermaniż.

L-Estonja titlob li d-dokumenti jkunu bl-Estonjan jew bl-Ingliż.

(1) Ta' min ifakkar li f'konformità mal-Artikolu FINPROV.1 tiegħu, it-TCA ma japplikax għall-parti tal-Karibew tan-Netherlands (Bonaire, Saba, Sint Eustatius) u lanqas għall-pajjiżi awtonomi fi ħdan ir-Renju tan-Netherlands (Aruba, Curaçao, Sint Maarten).

(2) Mingħajr preġudizzju għall-possibbiltà skont l-Artikolu LAW.SURR.82(3).

(3) Ta' min ifakkar li f'konformità mal-Artikolu FINPROV.1 tiegħu, it-TCA ma japplikax għall-parti tal-Karibew tan-Netherlands (Bonaire, Saba, Sint Eustatius) u lanqas għall-pajjiżi awtonomi fi ħdan ir-Renju tan-Netherlands (Aruba, Curaçao, Sint Maarten).

(4) Mingħajr preġudizzju għall-possibbiltà skont it-tielet sentenza tal-Artikolu LAW.SURR.83(2).

(5) Ta' min ifakkar li f'konformità mal-Artikolu FINPROV.1 tiegħu, it-TCA ma japplikax għall-parti tal-Karibew tan-Netherlands (Bonaire, Saba, Sint Eustatius) u lanqas għall-pajjiżi awtonomi fi ħdan ir-Renju tan-Netherlands (Aruba, Curaçao, Sint Maarten).

(6) Ta' min ifakkar li f'konformità mal-Artikolu FINPROV.1 tiegħu, it-TCA ma japplikax għall-parti tal-Karibew tan-Netherlands (Bonaire, Saba, Sint Eustatius) u lanqas għall-pajjiżi awtonomi fi ħdan ir-Renju tan-Netherlands (Aruba, Curaçao, Sint Maarten).

(7) jiġifieri l-Grieg u l-Ingliż

(8) jiġifieri r-Rumen, l-Ingliż jew il-Franċiż